Այսպես, «Սի-Էն-Էն Թուրք»-ի խմբագիրներից մեկը`թուրք լրագրող Սերդար Քորուջուն, «Բիանետ» պարբերականում անդրադարձել է 1071թ. Մանազկերտի ճակատամարտին: Ըստ պաշտոնական պատմագիտության` Փոքր Ասիա թուրքերի լայնածավալ մուտքն այդ ժամանակ է տեղի ունեցել: Հոդվածի հեղինակը, սակայն, թուրքական պատմագիտության փոխարեն այդ պատմական իրադարձությունն առաջին անգամ ներկայացնում է` հղում անելով հայ պատմիչներին, հիմնականում Արիստակես Լաստիվեցուն և Մատթեոս Ուռհայեցուն: Քորուջուն իր հրապարակման մեջ հստակորեն նշում է` Փոքր Ասիայում թուրքերի նախնիների հայտնվելուց առաջ տեղի բնիկները հայեր են եղել: